Page:Dramas 3.pdf/102

100

believe in witches, I trow; but they hae cowed him weel for 't at last

To be sure, he looket baith ghastly and wan, when the Sheriff speered what he saw upon the moor.

Ay, ay, it was some fearfu' sight, nae doubt. God's grace preserve us a'! the very thought o' what it might be gars my head grow cauld like a turnip.

It was surely something waur than witches dancing that frightened the minister.

As ye say, Donald: either Highlander or Lowlander has wit enough to guess that. I like nane o' your ministers that 'll speak naewhere but in the pu'pit. Fitter time and place, quotha!

Hoot, toot, woman! he has gotten his lear at the college, and he thinks shame to be frightened.

Foul befa' him and his lear too! It maun be o' some new-fangled kind, I think. Our auld minister had lear enough, baith Hebrew and Latin, and he believed in witches and warlocks, honest man, like ony ither sober, godly person.